01997A0611(01) — SL — 31.01.2020 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

SPORAZUM

med Evropsko skupnostjo in Združenimi mehiškimi državami o medsebojnem priznavanju in zaščiti poimenovanj za žgane pijače







EVROPSKA SKUPNOST, v nadaljevanju „Skupnost“, na eni strani in ZDRUŽENE MEHIŠKE DRŽAVE na drugi strani, v nadaljevanju „pogodbenici“, Z ŽELJO, da izboljšajo pogoje za trženje žganih pijač ne obeh trgih, so se v skladu z načeli enakopravnosti, medsebojnih koristi in vzajemnosti, SPORAZUMELE O NASLEDNJEM:







Člen 1

Pogodbenici se na podlagi prepovedi razlikovanja in vzajemnosti strinjata, da olajšata in spodbudita medsebojno trgovino z žganimi pijačami.

Člen 2

Ta sporazum se uporablja za proizvode, ki spadajo pod oznako 2208 Mednarodne konvencije o harmoniziranem poimenovanju in šifrskih oznakah blaga.

V tem sporazumu:

(a) „žgana pijača s poreklom v“ pomeni, kadar temu sledi ime ene od pogodbenic, žgano pijačo, navedeno v Prilogi in izdelano na ozemlju navedene pogodbenice;

(b) „opis“ pomeni imena, ki se uporabljajo pri označevanju, na dokumentaciji, ki spremlja prevoz žganih pijač, na trgovskih dokumentih, zlasti na računih in obvestilih o dobavi, ter v oglaševanju;

(c) „označevanje“ pomeni poimenovanja in druga izrazna sredstva, znake, vzorce ali blagovne znamke za razlikovanje žganih pijač med seboj, ki se pojavljajo na isti posodi, vključno z zaporkami ali obešankami, pritrjenimi na posodo, in zaščitni ovoj na vratu steklenice;

(d) „predstavitev“ pomeni imena, ki se uporabljajo na posodah, vključno z zapirali, pri označevanju in na embalaži;

(e) „embalaža“ pomeni zaščitne ovoje, kot so papir, ovoji iz slame vseh vrst, kartonske škatle in zaboji, ki se uporabljajo pri prevozu ene ali več posod.

Člen 3

Zaščitena so naslednja poimenovanja:

(a) glede žganih pijač s poreklom iz Skupnosti, poimenovanja, naštete v Prilogi I;

(b) glede žganih pijač s poreklom iz Združenih mehiških državah, poimenovanja, našteta v Prilogi II;

Člen 4

1. V Združenih mehiških državah se zaščitena imena iz Skupnosti:

— ne smejo uporabljati drugače kot v skladu s pogoji, določenimi v zakonih in drugih predpisih Skupnosti, ter

— so omejena izključno na žgane pijače s poreklom iz Skupnosti, na katere se nanašajo.

2. V Skupnosti se zaščitena mehiška imena:

— ne smejo uporabljati drugače kot v skladu s pogoji, določenimi v zakonih in drugih predpisih Združenih mehiških držav, ter

— so omejena izključno na žgane pijače s poreklom iz Združenih mehiških državah, na katere se nanašajo.

3. Ne da bi to vplivalo na člena 22 in 23 Sporazuma o trgovinskih vidikih pravic intelektualne lastnine, navedenih v Prilogi 1 C Sporazuma o ustanovitvi Svetovne trgovinske organizacije, pogodbenici v skladu s tem sporazumom sprejmeta vse potrebne ukrepe za zagotovitev vzajemne zaščite poimenovanj, ki so navedena v členu 3 in se uporabljajo za sklicevanje na žgane pijače s poreklom iz ozemlja obeh pogodbenic. Vsaka pogodbenica zagotovi zainteresirani stranki pravna sredstva za preprečevanje uporabe poimenovanj za poimenovanje žganih alkoholnih pijač, ki nimajo porekla iz kraja, navedenega z zadevnim poimenovanjem, ali na kraju, kjer se zadevno poimenovanje običajno uporablja.

4. Pogodbenici v okoliščinah, določenih v odstavkih 4, 5, 6 in 7 člena 24 Sporazuma o trgovinskih vidikih pravic intelektualne lastnine, ne bosta odklanjali zaščite, predvidene s tem členom.

Člen 5

Zaščita, ki jo zagotavlja člen 4, velja tudi takrat, ko je navedeno dejansko poreklo žgane pijače ali je uporabljeno poimenovanje bodisi prevedeno bodisi ga spremljajo izrazi, kot so „vrsta“, „tip“, „način“, „imitacija“, „postopek“ ali drugi podobni izrazi, vključno z grafičnimi znaki, ki lahko privedejo do zmede.

Člen 6

V primeru enakozvočnih poimenovanj za žgane pijače se zaščita odobri za vsa poimenovanja. Pogodbenici bosta določili praktične pogoje, v skladu s katerimi se bodo zadevna enakozvočna poimenovanja razlikovala, in sicer ob upoštevanju potrebe po pravičnem obravnavanju zadevnih proizvajalcev in izogibanju zavajanja potrošnikov.

Člen 7

Določbe tega sporazuma v nobenem primeru ne vplivajo na pravico katerega koli posameznika, da v poslovne namene uporablja svoje ime ali ime svojega poslovnega predhodnika, in sicer pod pogojem, da se to ime ne uporablja na tak način, ki bi zavajal potrošnike.

Člen 8

Ta sporazum v ničemer ne omejuje katere od pogodbenic, da ščiti tista poimenovanja druge pogodbenice, ki niso zaščitene, prenehajo biti zaščitene v državi porekla ali se v tej državi ne uporabljajo več.

Člen 9

Pogodbenici sprejmeta vse potrebne ukrepe, s katerimi zagotovita, da se v primerih, ko se žgane pijače s poreklom iz pogodbenic, izvozijo in tržijo zunaj njihovega območja, zaščitena imena ene pogodbenice, navedena v tem sporazumu, ne uporabljajo za poimenovanje in predstavitev žganih pijač s poreklom iz druge pogodbenice.

Člen 10

V obsegu, ko ustrezna zakonodaja pogodbenic to dovoljuje, se ugodnosti zaščite, ki jih daje ta sporazum, razširijo na fizične in pravne osebe ter na zveze, združenja in organizacije proizvajalcev, trgovcev ali potrošnikov, katerih sedeži so v drugi pogodbenici.

Člen 11

Če opis ali predstavitev žgane pijače, zlasti na etiketi, v uradnih ali trgovskih dokumentih ter v oglaševanju, krši ta sporazum, pogodbenica bodisi izvede upravne ukrepe bodisi sproži sodne postopke za boj proti nelojalni konkurenci ali za preprečitev kakršne koli druge oblike neupravičene uporabe zaščitenega imena.

Člen 12

Ta sporazum se na eni strani uporablja na območjih, kjer se uporablja Pogodba o ustanovitvi Evropske skupnosti, in v skladu s pogoji, določenimi v navedeni pogodbi, ter na drugi strani na območju Združenih mehiških držav.

Člen 13

Ta sporazum se ne uporablja za žgane pijače:

(a) ki so v tranzitu čez ozemlje ene od pogodbenic; ali

(b) s poreklom iz ozemlja ene od pogodbenic in se med njima prenašajo v majhnih količinah.

Za majhne količine se šteje naslednje:

(a) količine žganih pijač do 10 litrov na potnika, ki jih potnik shranjuje v svoji osebni prtljagi;

(b) količine žganih pijač do 10 litrov, ki so del pošiljk enega posameznika drugemu;

(c) žgane pijače, ki so del zaloge posameznikov, ki se selijo;

(d) do en hektoliter žganih alkoholnih pijač, uvoženih zaradi izvajanja znanstvenih in tehničnih poskusov;

(e) žgane pijače, uvožene kot del vrednosti dajatve prostega blaga diplomatskih in konzularnih predstavništev ter enakovrednih organov;

(f) žgane pijače, ki se prevažajo na mednarodnih prevoznih sredstvih kot natovorjene zaloge.

Člen 14

1. Obe pogodbenici pooblastita organe, ki so odgovorni za uveljavljanje tega sporazuma.

2. Pogodbenici obvestita druga drugo o imenih in naslovih navedenih organov najpozneje dva meseca po tem, ko ta sporazum stopi v veljavo. Med navedenimi organi poteka tesno in neposredno sodelovanje.

Člen 15

1. Če eden od organov, navedenih v členu 14, utemeljeno sumi, da:

(a) žgana pijača iz člena 2, s katero se trguje ali se je trgovalo med Združenimi mehiškimi državami in Skupnostjo, ni v skladu s tem sporazumom, z zakonodajo Skupnosti ali z mehiško zakonodajo, ki se uporablja za žgane pijače; in

(b) je ta kršitev v posebnem interesu druge pogodbenice in bi zato lahko prišlo do tega, da se sprejmejo upravni ukrepi ali sprožijo sodni postopki,

ta organ takoj obvesti Komisijo in ustrezen organ ali organe druge pogodbenice.

2. Informacije, ki jih je treba posredovati v skladu z odstavkom 1, spremljajo uradni, trgovski ali drugi ustrezni dokumenti, prav tako pa tudi navedba, kateri upravni ukrepi ali sodni postopki se lahko uporabijo, če je to potrebno. Informacije vključujejo zlasti naslednje podatke o zadevnih žganih alkoholnih pijačah:

(a) proizvajalca in osebo, ki skladišči te žgane pijače;

(b) sestavo navedene pijače;

(c) opis in predstavitev; ter

(d) podatke o neskladnosti s pravili v zvezi s proizvodnjo in trženjem.

Člen 16

1. Pogodbenici začneta posvetovanja, če ena izmed njiju meni, da druga ne izpolnjuje obveznosti iz tega sporazuma.

2. Pogodbenica, ki zahteva posvetovanja, drugi pogodbenici posreduje podatke, ki so potrebni za podroben pregled zadevnega primera.

3. V primerih, ko bi vsakršna zamuda lahko ogrozila zdravje ljudi ali zmanjšala učinkovitost ukrepov v boju proti goljufiji, se lahko sprejmejo začasni zaščitni ukrepi, in sicer brez predhodnih posvetovanj, pod pogojem, da do posvetovanj pride takoj po tem, ko so bili ti ukrepi sprejeti.

4. Če se po teh posvetovanjih, predvidenih v odstavkih 1 in 3, pogodbenici ne sporazumeta, lahko pogodbenica, ki je zahtevala posvetovanja ali sprejela ukrepe, navedene v odstavku 3, sprejme ustrezne zaščitne ukrepe, da se omogoči ustrezna uporaba tega sporazuma.

Člen 17

Ustanovi se skupni odbor, ki ga sestavljajo predstavniki Komisije in Združenih mehiških držav. Sestaja se na zahtevo ene od pogodbenic ter v skladu z zahtevami za izvajanje tega sporazuma, in sicer izmenično v Skupnosti in v Združenih mehiških državah.

Skupni odbor zagotavlja ustrezno delovanje tega sporazuma in proučuje vsa vprašanja, ki se lahko pojavijo pri njegovem izvajanju. Skupni odbor zlasti lahko pripravlja priporočila, ki bi prispevala k doseganju ciljev tega sporazuma.

Člen 18

1. Pogodbenici lahko z medsebojnim soglasjem spremenita ta sporazum, da se poveča raven sodelovanja v sektorju žganih pijač.

2. Kadar se zakonodaja ene od pogodbenic spremeni tako, da se zaščitijo tudi druga poimenovanja, ki niso našteta v Prilogah k temu sporazumu, se ta poimenovanja dodajo v razumnem roku po zaključku posvetovanj.

Člen 19

1. Žgane pijače, ki se ob začetku veljavnosti tega sporazuma zakonito proizvajajo, poimenujejo in predstavljajo, vendar so s tem sporazumom prepovedane, lahko trgovci na debelo tržijo še eno leto od začetka veljavnosti tega sporazuma, trgovci na drobno pa do razprodaje zalog. Z začetkom veljavnosti tega sporazuma se žgane pijače, ki so vanj vključene, ne smejo več proizvajati zunaj meja svojih regij porekla.

2. Žgane pijače, ki se v času trženja proizvajajo, poimenujejo in predstavljajo v skladu s tem sporazumom, vendar njihovo poimenovanje in oprema po spremembi navedenega sporazuma nista več v skladu z njim, se lahko tržijo do razprodaje zalog, če se pogodbenici ne sporazumeta drugače.

Člen 20

Priloge k temu sporazumu so njegov sestavni del.

Člen 21

Ta sporazum je sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku, pri čemer je vsako besedilo enako verodostojno.

Člen 22

Ta sporazum začne veljati prvi dan drugega meseca po datumu, ko obe pogodbenici druga drugo uradno pisno obvestita, da so njune zahteve za začetek veljavnosti tega sporazuma izpolnjene.

Vsaka izmed pogodbenic se lahko odpove Sporazumu z enoletnim odpovednim rokom v obliki pisnega obvestila drugi pogodbenici.

Hecho en Bruselas, el veintisiete de mayo de mil novecientos noventa y siete.

Udfærdiget i Bruxelles den syvogtyvende maj nitten hundrede og syvoghalvfems.

Geschehen zu Brüssel am siebenundzwanzigsten Mai neunzehnhundertsiebenundneunzig.

'Έγινε στις Βρυξέλλες, στις είκοσι εφτά Μαΐου χίλια εννιακόσια ενενήντα επτά.

Done at Brussels on the twenty-seventh day of May in the year one thousand nine hundred and ninety-seven.

Fait à Bruxelles, le vingt-sept mai mil neuf cent quatre-vingt-dix-sept.

Fatto a Bruxelles, addì ventisette maggio millenovecentonovantasette.

Gedaan te Brussel, de zevenentwintigste mei negentienhonderd zevenennegentig.

Feito em Bruxelas, em vinte e sete de Maio de mil novecentos e noventa e sete.

Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M4

PRILOGA I







Poreklo Ime označbe Avstrija Inländerrum Avstrija Jägertee/Jagertee/Jagatee Avstrija Mariazeller Magenlikör Avstrija Steinfelder Magenbitter Avstrija Wachauer Marillenbrand Avstrija Wachauer Marillenlikör Avstrija Wachauer Weinbrand Avstrija Korn/Kornbrand Nemčija Belgija Belgija Balegemse jenever Belgija Hasseltse jenever/Hasselt Belgija O’ de Flander - Oost-Vlaamse Graanjenever Belgija Peket - Pekêt/Pèket-Pèkèt de Wallonie Belgija Genièvre aux fruits/Vruchtenjenever/Jenever met vruchten/Fruchtgenever Nizozemska Nemčija Belgija Nizozemska Genièvre de grains/Graanjenever/Graangenever Francija Belgija Genièvre/Jenever/Genever (1) Nizozemska Francija Nemčija Bolgarija Бургаска Мускатова ракия/Мускатова ракия от Бургас/Bourgaska Muscatova rakya/Muscatova rakya from Bourgas Bolgarija Карловска гроздова ракия/Гроздова Ракия от Карлово/Karlovska grozdova rakya/Grozdova Rakya from Karlovo Bolgarija Ловешка сливова ракия/Сливова ракия от Ловеч/Loveshka slivova rakya/Slivova rakya from Lovech Bolgarija Поморийска гроздова ракия/Гроздова ракия от Поморие/Pomoriyska grozdova rakya/Grozdova rakya from Pomorie Bolgarija Сливенска перла (Сливенска гроздова ракия/Гроздова ракия от Сливен)/Slivenska perla (Slivenska grozdova rakya/Grozdova rakya from Sliven) Bolgarija Стралджанска Мускатова ракия/Мускатова ракия от Стралджа/Straldjanska Muscatova rakya/Muscatova rakya from Straldja Bolgarija Сунгурларска гроздова ракия/Гроздова ракия от Сунгурларе/Sungurlarska grozdova rakya/Grozdova rakya from Sungurlare Bolgarija Сухиндолска гроздова ракия/Гроздова ракия от Сухиндол/Suhindolska grozdova rakya/Grozdova rakya from Suhindol Bolgarija Троянска сливова ракия/Сливова ракия от Троян/Troyanska slivova rakya/Slivova rakya from Troyan (2) Hrvaška Hrvatska loza Hrvaška Hrvatska stara šljivovica Hrvaška Hrvatska travarica Hrvaška Hrvatski pelinkovac Hrvaška Slavonska šljivovica Hrvaška Zadarski maraschino Ciper Ζιβανία/Τζιβανία/Ζιβάνα/Zivania Estonija Estonian vodka Finska Suomalainen Marjalikööri/Suomalainen Hedelmälikööri/Finsk Bärlikör/Finsk Fruktlikör/Finnish berry liqueur/Finnish fruit liqueur Finska Suomalainen Vodka/Finsk Vodka/Vodka of Finland Francija Armagnac (Izraz „Armagnac“ se lahko dopolni z naslednjimi izrazi: — Bas-Armagnac — Haut-Armagnac — Armagnac-Ténarèze — Blanche-Armagnac) Francija Calvados Domfrontais Francija Calvados Pays d’Auge Francija Calvados Francija Cassis de Bourgogne Francija Cassis de Dijon Francija Cassis de Saintonge Francija Eau-de-vie de Cognac/Eau-de-vie des Charentes/Cognac (Izraz „Cognac“ se lahko dopolni z naslednjimi izrazi: — Fine — Grande Fine Champagne — Grande Champagne — Petite Fine Champagne — Petite Champagne — Fine Champagne — Borderies — Fins Bois — Bons Bois) Francija Eau-de-vie de cidre de Bretagne Francija Eau-de-vie de cidre de Normandie Francija Eau-de-vie de cidre du Maine Francija Eau-de-vie de Faugères Francija Eau-de-vie de poiré de Normandie Francija Eau-de-vie de vin de la Marne Francija Eau-de-vie de vin des Côtes-du-Rhône Francija Eau-de-vie de vin originaire du Bugey Francija Eau-de-vie de vin originaire du Languedoc Francija Fine Bordeaux Francija Fine de Bourgogne Francija Framboise d’Alsace Francija Genièvre Flandres Artois Francija Kirsch d’Alsace Francija Kirsch de Fougerolles Francija Marc d’Alsace Gewürztraminer Francija Marc d’Auvergne Francija Marc de Bourgogne/Eau-de-vie de marc de Bourgogne Francija Marc de Champagne/Eau-de-vie de marc de Champagne Francija Marc de Provence Francija Marc de Savoie Francija Marc des Côtes-du-Rhône/Eau-de-vie de marc des Côtes du Rhône Francija Marc du Bugey Francija Marc du Jura (3) Francija Marc du Languedoc Francija Mirabelle d’Alsace Francija Mirabelle de Lorraine Francija Pommeau de Bretagne Francija Pommeau de Normandie Francija Pommeau du Maine Francija Quetsch d’Alsace Francija Ratafia de Champagne Francija Rhum de la Guadeloupe Francija Rhum de la Guyane Francija Rhum de la Martinique Francija Rhum de la Réunion Francija Rhum de sucrerie de la Baie du Galion Francija Rhum des Antilles françaises Francija Rhum des départements français d’outre-mer Francija Whisky alsacien/Whisky d’Alsace Francija Whisky Breton/Whisky de Bretagne (4) Nemčija Bärwurz Nemčija Bayerischer Gebirgsenzian Nemčija Bayerischer Kräuterlikör Nemčija Benediktbeurer Klosterlikör Nemčija Berliner Kümmel Nemčija Blutwurz Nemčija Chiemseer Klosterlikör Nemčija Deutscher Weinbrand Nemčija Emsländer Korn/Kornbrand Nemčija Ettaler Klosterlikör Nemčija Fränkischer Obstler Nemčija Fränkisches Kirschwasser Nemčija Fränkisches Zwetschgenwasser Nemčija Hamburger Kümmel Nemčija Haselünner Korn/Kornbrand Nemčija Hasetaler Korn/Kornbrand Nemčija Hüttentee Nemčija Münchener Kümmel Nemčija Münsterländer Korn/Kornbrand Nemčija Ostfriesischer Korngenever Nemčija Ostpreußischer Bärenfang Nemčija Pfälzer Weinbrand Nemčija Rheinberger Kräuter (5) Nemčija Schwarzwälder Himbeergeist Nemčija Schwarzwälder Kirschwasser Nemčija Schwarzwälder Mirabellenwasser Nemčija Schwarzwälder Williamsbirne Nemčija Schwarzwälder Zwetschgenwasser Nemčija Sendenhorster Korn/Kornbrand Nemčija Steinhäger Grčija Ouzo/Ούζο Ciper Grčija Κίτρο Νάξου/Kitro of Naxos Grčija Κουμκουάτ Κέρκυρας/Koum Kouat of Corfu Grčija Μαστίχα Χίου/Masticha of Chios Grčija Ούζο Θράκης/Ouzo of Thrace Grčija Ούζο Καλαμάτας/Ouzo of Kalamata Grčija Ούζο Μακεδονίας/Ouzo of Macedonia Grčija Ούζο Μυτιλήνης/Ouzo of Mitilene Grčija Ούζο Πλωμαρίου/Ouzo of Plomari Grčija Τεντούρα/Tentoura Grčija Τσικουδιά Κρήτης/Tsikoudia of Crete Grčija Τσικουδιά/Tsikoudia/Τσίπουρο/Tsipouro Grčija Τσίπουρο Θεσσαλίας/Tsipouro of Thessaly Grčija Τσίπουρο Μακεδονίας/Tsipouro of Macedonia Grčija Τσίπουρο Τυρνάβου/Tsipouro of Tyrnavos Madžarska Békési Szilvapálinka Madžarska Gönci Barackpálinka Madžarska Kecskeméti Barackpálinka Madžarska Szabolcsi Almapálinka Madžarska Szatmári Szilvapálinka Madžarska Törkölypálinka Madžarska Újfehértói meggypálinka Madžarska Pálinka Avstrija Irska Irish Cream Irska Irish Poteen/Irish Poitín Irska Irish Whiskey/Uisce Beatha Eireannach/Irish Whisky Italija Aprikot trentino/Aprikot del Trentino Italija Brandy italiano Italija Distillato di mele trentino/Distillato di mele del Trentino Italija Genepì del Piemonte Italija Genepì della Valle d’Aosta Italija Genziana trentina/Genziana del Trentino Italija Grappa Italija Grappa di Barolo Italija Grappa friulana/Grappa del Friuli Italija Grappa lombarda/Grappa della Lombardia Italija Grappa piemontese/Grappa del Piemonte Italija Grappa siciliana/Grappa di Sicilia Italija Grappa trentina/Grappa del Trentino Italija Grappa veneta/Grappa del Veneto Italija Kirsch Friulano/Kirschwasser Friulano Italija Kirsch Trentino/Kirschwasser Trentino Italija Liquore di limone della Costa d’Amalfi Italija Liquore di limone di Sorrento Italija Mirto di Sardegna Italija Nocino di Modena Italija Sliwovitz del Friuli-Venezia Giulia Italija Sliwovitz trentino/Sliwovitz del Trentino Italija Südtiroler Enzian/Genziana dell’Alto Adige Italija Südtiroler Golden Delicious/Golden Delicious dell’Alto Adige Italija Südtiroler Grappa/Grappa dell’Alto Adige Italija Südtiroler Gravensteiner/Gravensteiner dell’Alto Adige Italija Südtiroler Kirsch/Kirsch dell’Alto Adige Italija Südtiroler Marille/Marille dell’Alto Adige Italija Südtiroler Obstler/Obstler dell’Alto Adige Italija Südtiroler Williams/Williams dell’Alto Adige Italija Südtiroler Zwetschgeler/Zwetschgeler dell’Alto Adige Italija Williams friulano/Williams del Friuli Italija Williams trentino/Williams del Trentino Italija Génépi des Alpes/Genepì delle Alpi Francija Litva Originali lietuviška degtinė/Original Lithuanian vodka Litva Samanė Litva Trauktinė Litva Trauktinė Dainava Litva Trauktinė Palanga Litva Trejos devynerios Litva Vilniaus Džinas/Vilnius Gin Nizozemska Jonge jenever/jonge genever Belgija Nizozemska Oude jenever/oude genever Belgija Poljska Herbal vodka from the North Podlasie Lowland aromatised with an extract of bison grass/Wódka ziołowa z Niziny Północnopodlaskiej aromatyzowana ekstraktem z trawy żubrowej Poljska Polska Wódka/Polish Vodka Portugalska Aguardente Bagaceira Alentejo Portugalska Aguardente Bagaceira Bairrada Portugalska Aguardente Bagaceira da Região dos Vinhos Verdes Portugalska Aguardente de Vinho Alentejo Portugalska Aguardente de Vinho da Região dos Vinhos Verdes Portugalska Aguardente de Vinho Douro Portugalska Aguardente de Vinho Lourinhã Portugalska Aguardente de Vinho Ribatejo Portugalska Medronho do Algarve Portugalska Poncha da Madeira Portugalska Rum da Madeira Romunija Horincă de Cămârzana Romunija Pălincă Romunija Țuică de Argeș Romunija Țuică Zetea de Medieșu Aurit Romunija Vinars Murfatlar Romunija Vinars Segarcea Romunija Vinars Târnave Romunija Vinars Vaslui Romunija Vinars Vrancea Slovaška Spišská borovička Slovenija Brinjevec Slovenija Dolenjski sadjevec Slovenija Domači rum Slovenija Pelinkovec Španija Aguardiente de hierbas de Galicia Španija Aguardiente de sidra de Asturias Španija Anís Paloma Monforte del Cid Španija Aperitivo Café de Alcoy Španija Brandy de Jerez Španija Brandy del Penedés Španija Cantueso Alicantino Španija Chinchón Španija Gin de Mahón Španija Herbero de la Sierra de Mariola Španija Hierbas de Mallorca Španija Hierbas Ibicencas Španija Licor café de Galicia Španija Licor de hierbas de Galicia Španija Orujo de Galicia Španija Pacharán navarro Španija Palo de Mallorca Španija Ratafia catalana Španija Ronmiel de Canarias Švedska Svensk Aquavit/Svensk Akvavit/Swedish Aquavit Švedska Svensk Punsch/Swedish Punch Švedska Svensk Vodka/Swedish Vodka Združeno kraljestvo Scotch Whisky (1) Ne zahteva se zaščita izraza „ginebra“, saj se „ginebra“ uporablja kot opisni izraz žgane pijače v Mehiki. (2) Zaščita izraza „Troyan“ je omejena samo na izraz „Troyan“ in ne na njegove različice. (3) Zaščita tega izraza ne vpliva na predhodne blagovne znamke, registrirane v Mehiki. (4) Zaščita tega izraza ne vpliva na predhodne blagovne znamke, registrirane v Mehiki. (5) Ne zahteva se zaščita samega izraza „berger“.

PRILOGA II